LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL PRIEMONIŲ, SUSIJUSIŲ SU LIETUVOS RESPUBLIKOS ŪKIO SUBJEKTŲ, PERKANČIŲ-PARDUODANČIŲ ŽALIĄ PIENĄ IR PREKIAUJANČIŲ PIENO GAMINIAIS, NESĄŽININGŲ VEIKSMŲ DRAUDIMO ĮSTATYMO ĮGYVENDINIMU, FINANSAVIMO TAISYKLIŲ PATVIRTINIMO

2015 m. rugpjūčio 7 d. Nr. 3D-629

Vilnius

Vadovaudamasi Lietuvos Respublikos žemės ūkio, maisto ūkio ir kaimo plėtros įstatymo 8 straipsnio 4 dalimi ir atsižvelgdama į Žemės ūkio ministerijos programų priemonėms įgyvendinti skirtų lėšų administravimo tvarkos aprašą, patvirtintą Lietuvos Respublikos žemės ūkio ministro 2011 m. balandžio 12 d. įsakymu Nr. 3D-314 “Dėl Žemės ūkio ministerijos programų priemonėms įgyvendinti skirtų lėšų administravimo tvarkos aprašo patvirtinimo“,

1. T v i r t i n u Priemonių, susijusių su Lietuvos Respublikos ūkio subjektų, perkančių-parduodančių žalią pieną ir prekiaujančių pieno gaminiais, nesąžiningų veiksmų draudimo įstatymo įgyvendinimu, finansavimo taisykles (pridedama).

2. P a v e d u Valstybės įmonei Lietuvos žemės ūkio ir maisto produktų rinkos reguliavimo agentūrai parengti ir patvirtinti vykdomos veiklos, susijusios su Lietuvos Respublikos ūkio subjektų, perkančių-parduodančių žalią pieną ir prekiaujančių pieno gaminiais, nesąžiningų veiksmų draudimo įstatymo įgyvendinimu, išlaidų apskaičiavimo metodiką.

Žemės ūkio ministrė	Virginija Baltraitienė

PATVIRTINTA

Lietuvos Respublikos žemės ūkio

ministro 2015 m. rugpjūčio 7 d.

įsakymu Nr. 3D-629

PRIEMONIŲ, SUSIJUSIŲ SU LIETUVOS RESPUBLIKOS ŪKIO SUBJEKTŲ, PERKANČIŲ-PARDUODANČIŲ ŽALIĄ PIENĄ IR PREKIAUJANČIŲ PIENO GAMINIAIS, NESĄŽININGŲ VEIKSMŲ DRAUDIMO ĮSTATYMO ĮGYVENDINIMU, FINANSAVIMO TAISYKLĖS

I. BENDROSIOS NUOSTATOS

1. Priemonių, susijusių su Lietuvos Respublikos ūkio subjektų, perkančių-parduodančių žalią pieną ir prekiaujančių pieno gaminiais, nesąžiningų veiksmų draudimo įstatymo įgyvendinimu, finansavimo taisyklės (toliau – taisyklės) parengtos vadovaujantis Lietuvos Respublikos ūkio subjektų, perkančių-parduodančių žalią pieną ir prekiaujančių pieno gaminiais, nesąžiningų veiksmų draudimo įstatymu, Pieno supirkimo kainos mažinimo pagrįstumo įvertinimo tvarkos aprašu, patvirtintu Lietuvos Respublikos žemės ūkio ministro 2015 m. liepos 27 d. įsakymu Nr. 3D-600 „Dėl Pieno supirkimo. kainos mažinimo pagrįstumo įvertinimo tvarkos aprašo patvirtinimo“, Ūkio subjektų, perkančių-parduodančių žalią pieną, duomenų teikimo taisyklėmis, patvirtintomis Lietuvos Respublikos žemės ūkio ministro 2015 m. liepos 27 d. įsakymu Nr. 3D-603 „Dėl Ūkio subjektų, perkančių-parduodančių žalią pieną, duomenų teikimo taisyklių patvirtinimo“ ir Žemės ūkio ministerijos programų priemonėms įgyvendinti skirtų lėšų administravimo tvarkos aprašu, patvirtintu Lietuvos Respublikos žemės ūkio ministro 2011 m. balandžio 12 d. įsakymu Nr. 3D-314 „Dėl Žemės ūkio ministerijos programų priemonėms įgyvendinti skirtų lėšų administravimo tvarkos aprašo patvirtinimo“.

2. Šios taisyklės reglamentuoja lėšų skyrimo valstybės įmonės Lietuvos žemės ūkio ir maisto produktų rinkos reguliavimo agentūros (toliau – Rinkos reguliavimo agentūra) vykdomos veiklos, susijusios su Lietuvos Respublikos ūkio subjektų, perkančių-parduodančių žalią pieną ir prekiaujančių pieno gaminiais, nesąžiningų veiksmų draudimo įstatymo įgyvendinimu, išlaidoms, numatytoms šių taisyklių 3 punkte padengti tvarką.

II. TINKAMOS FINANSUOTI IŠLAIDOS

3. Pagal šias taisykles finansuojamos šios Rinkos reguliavimo agentūros išlaidos, tiesiogiai susijusios su taisyklių 2 punkte nurodyta veikla:

3.1. darbo užmokestis;

3.2. socialinio draudimo įmokos;

3.3. komandiruotės;

3.4. komunalinės paslaugos;

3.5. ryšių paslaugos;

3.6. transporto išlaikymas;

3.7. leidinių prenumerata;

3.8. kompiuterių techninė priežiūra;

3.9. kvalifikacijos kėlimas;

3.10. įmokos į garantinį fondą, kiti mokesčiai valstybės biudžetui;

3.11. mokesčiai bankui;

3.12. ilgalaikio materialiojo turto einamasis remontas;

3.13. kitos išlaidos (kanceliariniai reikmenys, ūkinės prekės);

3.14. ilgalaikio materialiojo ir nematerialiojo turto įsigijimas.

III. FINANSAVIMO TVARKA IR ATSKAITOMYBĖ UŽ LĖŠŲ PANAUDOJIMĄ

4. Rinkos reguliavimo agentūra teikia Žemės ūkio ministerijai (toliau – ministerija) planuojamą metinį lėšų poreikį bei išlaidų, nurodytų šių taisyklių 3 punkte, tinkamumo finansuoti pagrindimą.

5. Rinkos reguliavimo agentūros išlaidos (išskyrus ilgalaikio materialiojo ir nematerialiojo turto įsigijimo) taisyklių 2 punkte nurodytai veiklai vykdyti apskaičiuojamos pagal Rinkos reguliavimo agentūros patvirtintą išlaidų apskaičiavimo metodiką.

6. Lėšas, reikalingas šiose taisyklėse nurodytai veiklai vykdyti, nustato žemės ūkio ministras.

7. Lėšos šių taisyklių 3 punkte nurodytoms išlaidoms finansuoti skiriamos sudarant ministerijos bei Rinkos reguliavimo agentūros sutartį, kurioje numatyta lėšų pervedimo, panaudojimo ir atsiskaitymo tvarka.

8. Sutarčiai parengti Rinkos reguliavimo agentūra asmeniui, atsakingam už priemonės finansavimą, o jei jis nepaskirtas – priemonės vadovui pateikia:

8.1. Rinkos reguliavimo agentūros numatomų atlikti darbų sąrašo ir jų atlikimo grafiko projektus;

8.2. veiklos, kuriai finansuoti skiriamos biudžeto lėšos, vertinimo kriterijus, planuojamą detalų biudžeto lėšų paskirstymą pagal išlaidų ekonominę paskirtį, o tais atvejais, kai dalį lėšų numatoma naudoti darbo užmokesčiui, išlaidų darbo užmokesčiui apskaičiavimą.

9. Rinkos reguliavimo agentūra gautas lėšas privalo naudoti pagal tikslinę paskirtį ir pagrįsti išlaidų pagrindimo ir apmokėjimo įrodymo dokumentais, o nepanaudotas lėšas iki kitų metų sausio 10 d. grąžinti ministerijai.

10. Rinkos reguliavimo agentūra, atsiskaitydama už įsipareigojimus, asmeniui, atsakingam už priemonės įgyvendinimą, o jei jis nepaskirtas – priemonės vadovui pateikia:

10.1. Biudžeto išlaidų sąmatos įvykdymo ataskaitą pagal formą, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“;

10.2. lėšų panaudojimo ataskaitą;

10.3. išlaidų pagrindimo dokumentų sąrašą pagal išlaidų sąmatos straipsnius ir prireikus dokumentų originalus ar patvirtintas jų kopijas;

10.4. šalių sutartinių įsipareigojimų įvykdymo aktą;

10.5. vertinimo kriterijų ataskaitą;

10.6. kitus sutartyje nurodytus dokumentus.

11. Iš Rinkos reguliavimo agentūros gautą šalių sutartinių įsipareigojimų įvykdymo aktą vizuoja asmuo, atsakingas už priemonės įgyvendinimą, jo tiesioginis vadovas, pasirašo priemonės vadovas ir tvirtina ministerijos kancleris. Biudžeto išlaidų sąmatos įvykdymo ataskaitą vizuoja Buhalterinės apskaitos skyriaus atsakingas darbuotojas.

12. Asmuo, atsakingas už priemonės įgyvendinimą, arba priemonės vadovas, užpildęs ir pasirašęs Ministerijos vykdomų programų priemonėms įgyvendinti sudaromų sutarčių įvykdymo vertinimo ataskaitą, kurios formą tvirtina ministerijos kancleris, pateikia ją kartu su šalių sutartinių įsipareigojimų įvykdymo aktu ministerijos Buhalterinės apskaitos skyriui.

IV. ATSAKOMYBĖ

13. Už lėšų finansinės apskaitos organizavimą atsako Rinkos reguliavimo agentūros vadovas.

14. Asmenys, gavę lėšas neteisėtai arba prisidėję prie neteisėto jų gavimo (sąmoningai patvirtinę klaidingus duomenis), atsako Lietuvos Respublikos įstatymų ir kitų teisės aktų nustatyta tvarka.

______________